cyanic-selkie/wikianc huggingface dataset:
פרדוקס אלסברג
פרשנות על פי תורת התועלת
הממצאים של אלסברג סותרים הנחות שנעשו במסגרת תורת תוחלת התועלת, כאשר הסתבר שהמשתתפים פועלים מתוך שנאת עמימות, ומעדיפים את הימור A על הימור B ואת הימור D על הימור C, בעוד שעל פי תורת תוחלת התועלת הם היו אמורים להיות אדישים בין A ל B, וכן בין C ו D.
דינו שקוורץ
דינו שקוורץ (בקרואטית; Dino Škvorc, נולד ב-2 בפברואר 1990) הוא כדורגלן קרואטי, המשחק בעמדת הבלם בקבוצת רודאר ולנז'ה.
קריירה
בקיץ 2013 חתם בנאה סלמיס פמגוסטה מליגת העל הקפריסאית, ובקיץ 2014 עבר לאוניברסיטאטה קלוז' מליגת העל הרומנית.
זנב (כלי טיס)
תצורות משטחי ייצוב בזנב
לרוב משטחי הייצוב הם משטחים נבדלים המותקנים בנפרד אחד מהשני על גבי גוף המטוס, כמו כן לרוב משטחי הייצוב מתאפיינים בהבדלה בין משטחי מייצב אופקיים (מייצבי גובה) ומשטחי מייצב אנכיים (מייצבי כיוון). לעיתים משטחי מייצב מותקנים על גבי משטח אחר, אבל הצירים עליהם הם שולטים הם נבדלים.
נאות הכיכר
חוות הבוקרים
יהדות אוסטרליה תרמו כסף להקמת מבנה מגורים ייחודי המכונה המבצר, המבנה בצורת מרובע סגור והקיפי כלל את דירות תושבי המושב לצד מבני הציבור וחדר האוכל. המבנה תוכנן על ידי נחום זולוטוב. לאחר בניית בתי הקבע, שימש מבנה המבצר כבית הספר של ילדי המושבים נאות הכיכר ועין תמר. לאחר סגירת בית הספר והעברתו לנווה זוהר, ננטש מבנה המבצר. בשנת 2017 שופץ המבנה והוא קולט תוכניות חינוכיות בשיתוף פעולה עם גופי חינוך ציוניים ומשמש כמרכז תנועת האיחוד החקלאי.
מושב האיחוד החקלאי
בתרומת יהודים מדרום אפריקה ומניו זילנד הוקם עבור המתיישבים מבנה קבע אבל בהיעדר כמות מספקת הוחלט על הבאת גרעין התיישבות שיקים במקום מושב שיתופי ונמנע ממתיישבי המקום להיכנס למבנה הקבע. בשנת 1969 הושג הסכם עם הסוכנות על פיו שולם למייסדים פיצויים תמורת פינוי המקום, לצורך הקמת היאחזות נח"ל. במקום הוקם בסיס צבאי, בו התרחש אסון נאות הכיכר בדצמבר 1970 עת התמוטט סלע על חדר האוכל של הבסיס. הבסיס הועבר בשנת 1997, ובמקום נותרה אנדרטה לזכר החיילים שנספו באסון.
מעין פלוטית
בסמוך לעין פלוטית נביעות נוספות. כחלק מתוכנית לשיקום מלחת סדום, יוכשרו דרכי גישה למעיינות הנוספים.
קרב אום-כתף
הרקע
במבצע קדש התרחשו שני קרבות חשובים באזור צומת אבו עגילה. בקרב הראשון, על מתחם אום-כתף, נכשלה ההתקפה הישראלית ואילו בקרב השני, קרב סכר הרואיפה, הצליחה יחידת טנקים של חטיבה 7 לכבוש את המתחם שמדרום לצומת אבו עגילה. למרות שהיו פרשנים אשר טענו כי היו ליקויים לא מעטים בצורה בה פעל כוח השריון הישראלי, נחשב קרב זה כנקודת מפנה בצה"ל בתפיסת מקום השריון בשדה הקרב ובצורת הפעלתו (דרך פעולה של תנועה ואש להשתלטות על שטחים קרקעיים במקום סיוע לחי"ר שהיה מקובל קודם לכן). לאחר קרב זה הפך חיל השריון לחיל מרכזי בצה"ל והתגבשה תורת לחימה חדשה להפעלתו.
סדר הכוחות של הצדדים היריבים
על ידי תמרוני הטעייה שנערכו בתקופת ההמתנה הצליח הפיקוד הישראלי לגרום להסטת חלק מהכוח המצרי לכיוון קוסיימה. הכוח המצרי באזור כלל כ-16,000 חיילים, אולם בגזרה בה התמקדה המתקפה הישראלית היו למצרים כ-8,000 חיילים לעומת כ-14,000 חיילים ישראלים. גם בתחום השריון היה לכוח הישראלי התוקף יתרון. הכוח המצרי כלל 66 כלי רכב משוריינים מיושנים יחסית - טנקים מדגם T-34 בעלי תותח 85 מ"מ ומשחיתי טנקים מדגם SU-100 - ואילו הכוח הישראלי כלל כ-150 טנקים מדגמים מודרניים יותר: AMX-13 בעל תותח 75 מ"מ, שרמן משופר וצנטוריון, שצוידו שניהם בתותחים בקוטר 105 מ"מ.
כיבוש מוצבי החוץ
בעקבות הטורים המשוריינים הישראלים נעו יחידות הנדסה שתפקידן היה להכשיר את הדרך לשיירת האוטובוסים והמשאיות עליהן הוסעה חטיבת החי"ר 99 ולדרגי המנהלה. בעקבות ההנדסה נעו יחידות הארטילריה שהופעלו בשלב זה של הלחימה בצורה מינימלית ואשר מטרתן הייתה לצמצם טווח אל שדה הקרב המרכזי ואל המתחמים שבאזור אבו עגילה. שיירת האוטובוסים והמשאיות הייתה יעד מתבקש לתקיפה מהאוויר והעובדה שחיל האוויר המצרי הושמד ברובו בבוקר 5 ביוני במבצע מוקד סייעה לכך שחטיבת החי"ר הגיעה ללא נפגעים לתרת אום בסיס, שם ירדו החיילים מכלי הרכב ונעו בצורה רגלית לאום טרפה, שנכבשה גם היא על ידי כוח השריון, והתחפרו במקום עד רדת החשיכה. בינתיים, הארטילריה המצרית החלה לירות אש מדויקת על כוחות השריון והחי"ר שהתמקמו בתרת אום בסיס ובאום טרפה.
התקדמות "כוח ניר" בציר החולות הצפוני
לאחר נסיגה זו, קיבל ניר פקודה משרון לעקוף את כוח השריון המצרי שישב על הכביש לאל עריש ולנוע דרומה לכיוון אבו עגילה כדי לספק חיפוי וחסימה לכוח הצנחנים שהיה אמור לתקוף סוללות ארטילריה מצריות בין מתחם 181 ובין הציר המרכזי של אום כתף-אבו עגילה. ניר השאיר חלק מהכוח שלו במתחם 181 וב-22:00 החל לנוע דרומה. סמוך לחצות הוא הגיע לנקודה שבה עליו היה להתמקם כשהכוח שלו כלל: פלוגת טנקים מצומצמת, פלוגת חרמ"ש ופלוגת מרגמות 120 מ"מ. בשעות אחר הצהריים נע גם הכוח שבפיקודו של אריה עמית (טפר) דרומה וחסם את הציר בין קוסיימה לאום-כתף.
אלכסנדר קוסביצקי
ביוגרפיה
הופיע עם אביו בקונצרטים ברחבי ארצות הברית. ביצע בדואט עם אביו את היצירה "מגן אבות". עוד מיצירותיו: "רצה ה'", "כי כשמך".
שונה (קבוצה אתנית)
אומנות ולבוש
אנשי השונה העדיפו ללבוש עור או רקמה מיובאת מכיוון שייצור הטקסטיל היה יקר ובאיכות גבוהה.
האבות הקדמונים
לפי המסורת של אנשי השונה, החיים לאחר המוות אינם מתרחשים רק בעולמות אחרים כגון גן עדן וגיהנום, אלא גם בתצורה אחרת של קיום בעולם העכשווי. לפי האמונה, כאשר אדם מת, האלוהים שהם מאמינים בו, מווארי (Mwari), עתיד לרמוז לאנשי השונה אם האדם המת נמצא איתם בעולם הזה או לא. גישתם של אנשי השונה כלפי האבות הקדמונים המתים דומה מאוד לגישתם כלפי הורים וסבים אשר עדיין חיים.
להלן דוגמה לתחילתה של תפילה:
שמו האמיתי של האל, מווארי, קדוש מדי כדי שידברו עליו ויזכירו אותו באירועים יומיומיים, ונשמר רק לאירועים בעלי חשיבות גבוהה ולבקשות החשובות ביותר, שכן שימוש בשמו עשוי להראות חוסר כבוד וזלזול כלפיו. כתוצאה מכך, לאל לפי אמונתם יש שמות רבים, המשמשים גם אנשים אשר אינם שמעו את שמו האמיתי. הסיבה לקיומם של המתווכים, היא כי מווארי קדוש מדי כדי שיוכלו לפנות ישירות אליו ועל כן ישנו צורך באב קדמון אשר יעביר לו את ההודעה. בכל פעם שאב קדמון חדש מת והגיע לשמיים, אין צורך יותר באב הקדמון הישן ולא פונים אליו יותר.
כאשר הגיעו המיסיונרים במאה ה-14 לזימבבואה, הם דיברו על כך שישוע הוא המתווך האוניברסלי, דבר שנראה לאנשי השונה כהגיוני והתאים לתפיסתם. ישו נתפס כמתווך שאמור לעשות שלום בין האנשים בעולם ולהוביל לעולם טוב יותר. עם זאת, אותם מיסיונרים לא עשו שום מאמץ כדי להבין כיצד אנשי השונה מתפללים, לא הכירו בשמות האחרים של האל, והתעקשו לכנותו בשם מווארי. לאנשי השונה הדבר סימל חוסר כבוד מובהק כלפי האל בו הם מאמינים.
טוטם
בזימבבווה, הטוטמים בשימוש בקרב אנשי השונה מאז ההתפתחות הראשונית של התרבות שלהם. הטוטם מהווה ככלי זיהוי של השבטים השונים בקרב אנשי השונה ומבחינה היסטורית מייצג את השושלות של הציוויליזציה העתיקה שלהם. כיום, ניתן לזהות עד 25 טוטמים שונים בין השבטים השונים. טוטמים דומים קיימים גם בין קבוצות אתניות דרום אפריקאיות אחרות, כגון שבט הטסואנה (Tswana people) והזולו (Zulu).
ארגון עובדים
מטרות
המטרות העיקריות של איגוד עובדים הן שמירה על זכויות חברי איגוד העובדים וקידום תנאי ההעסקה שלהם. קידום תנאי החברים מושג בעיקר בזכות משא ומתן קיבוצי, שאותו מאפשר האיגוד. מטרה זו היא התנאי להגדרת איגוד העובדים. מלבד מטרה זו, יכולות להיות לאיגוד עובדים גם מטרות נוספות, המשתנות בהתאם לאופי הארגון, סיבת היווצרותו, סביבתו והתהליכים הקורים בו, כגון:
פעילות
פעילותו של איגוד העובדים מתרחשת בשלוש במות עיקריות: מול מעסיקים, מול מוסדות השלטון, ומול החברים באיגוד. מעורבות האיגוד המקצועי בכל אחת מהבמות משתנה מאיגוד לאיגוד, וייתכן כי איגוד מסוים כלל לא יפעל בבמה מסוימת. בתחום זה קיימת חשיבות גדולה לסכסוך עבודה, שהוא כלי מרכזי בידי איגודי העובדים, ואמצעי לחץ המופעל על ידם מול המעסיקים. השפעה על מעסיקים מסוימים עשויה לשנות את שוק העבודה כולו, על ידי שינוי ההיצע והביקוש או התנעת תהליכי שוק אחרים. בתחום זה משמעות רבה לקשר בין איגודי העובדים לבין גורמי השלטון.
התפתחות איגודי העובדים
תהליך היווצרותם של מרבית ההתאגדויות המקצועיות במדינות המערב כלל את השלבים הבאים:
מבנה איגודים מקצועיים
במסגרת הסדרי הביטחון הארגוניים של האיגודים המקצועיים, נוסדו שיטות שונות להתייחסות מיוחדת לחברות. השיטה הנהוגה בישראל היא שיטת "מפעל הנציגות", בו ארגון עובדים הופך ל"יציג" גם אם רק שליש מהעובדים במפעל חברים בו. ארגון יציג זה מיצג את כלל עובדי המפעל - גם אלה החברים בו וגם אלה שאינם חברים בו. שתי שיטות אחרות, אשר מנוגדות לחוק בישראל (ראה את הוראות סעיפים 33י (א)(3), 33יד (א)(2) ו-(3) לחוק הסכמים קיבוציים, התשי"ז - 1957, ואת פסק דינו של בית הדין הארצי לעבודה בדב"ע נב/ 4 - 12, ההסתדרות הכללית ואח' - צים, חברת השיט הישראלית בע"מ; פד"ע כרך כו, עמ' 3.), הן:
פלטון פון אוסטינוב
תולדותיו
פון אוסטינוב נולד למשפחת אצילים רוסית וירש את אחוזת אביו "אוסטינובקה" (Устиновка) באזור סראטוב. הוא שירת בחיל הפרשים של צבא האימפריה הרוסית אך נפצע בתאונת רכיבה ונאלץ להפסיק את שירותו. בנוסף חלה בדלקת ריאות, ורופאו יעץ לו לשהות באקלים חם יותר. פון אוסטינוב נסע לאיטליה ומשם למצרים ולבסוף הגיע לארץ ישראל. הוא פגש בפטר מצלר (Peter Martin Metzler; 1907-1824) ובאשתו דורותיאה, שהיו מיסיונרים פרוטסטנטים ביפו, ולמחייתם עסקו במסחר וניהלו אכסניית צליינים וטחנת קמח. החל באמצע 1861 התגורר פון אוסטינוב באכסנייתו של מצלר ביפו, והפך לשותף בפעילותו המסחרית. בתחילת 1862 נרפא פון אוסטינוב ממחלתו ושב לאחוזת אוסטינובסקה, אך הוא העניק למצלר כספים שבהם הוקמו בית ספר מיסיונרי ומרפאה ביפו.
מרווה רפואית
מורפולוגיה
השחלה עילית וסביב בסיסה קיים צופן טבעתי. השחלה מורכבת משני עלי שחלה, המתחלקים בשלב מוקדם על ידי מחיצה מדומה ל-4 מגורות בעלות ביצית אחת בכל אחת מהן. עמוד השחלה קירח  אורכו כ-12 מ"מ. הוא יוצא מבין המגורות, מבסיס השחלה ובעת בשלותו הוא יוצא מחוץ לכותרת. הצלקת בעלת 2 אונות קירחות, העליונה קצרה מהתחתונה.
משל הכבש האובד
פרשנות
במשל זה קיימים נושאים משותפים בנושאי אובדן, חיפוש האובד והשמחה על מציאתו עם משל המטבע שאבד. הכבש האובד או המטבע שאבד מייצגים אובדן (מבחינת חיי נצח) של בן אנוש לקרבת אלוהים.
תיאור באמנות
הדמות מתוך המשל הזה של הרועה הנושא על כתפיו את הכבש האובד שימש כר נרחב ליצירות אמנות בתיאורים של הרועה הטוב. כתוצאה מכך, משל זה מופיע באומנות בעיקר מושפעים מהתיאורים של רועה טוב ולא כנושא בפני עצמו.
סבילות
השלכות
הסתגלות מערכת העצבים לכל חומר שניתן באופן חוזר יכולה לפתח תלות גופנית בחומר זה או בחומרים דומים (תופעה המכונה סבילות צולבת).
עם זאת, למרות שתלות גופנית יכולה להיות גורם בהתפתחות של התמכרות לחומר, תלות גופנית כשלעצמה אינה מספיקה כדי ליצור התמכרות. כמו כן, אין הכרח שתהיה תלות גופנית כדי שהתמכרות תתפתח. כלומר, בעוד שסבילות יכולה להוביל לתלות גופנית שהיא גורם סיכון להתמכרות, התלות הגופנית היא לא תנאי הכרחי או מספיק כי לפתח התמכרות.
הר מייהו
המורדות הדרום-מערביים של הפסגה סלעיים ותלולים מאוד; ואילו המורדות הצפון-מזרחיות שאינן תלולות, מכוסות שלג.
צ'ארלי טיילור
חייו
טיילור נולד בגרנד פריירי, טקסס. הוא למד באוניברסיטת המדינה של אריזונה שם שיחק פוטבול כרץ אחורי בהתקפה ומגן אחורי בהגנה. ב-1963, בשנתו האחרונה במכללה נבחר לשחק במשחק האול סטארס של המכללות. בסופו הוענק לו תואר ה-MVP של המשחק. טיילור נבחר בסיבוב הראשון בדראפט של שנת 1964 על ידי וושינגטון רדסקינס שם שיחק כרץ אחורי. בסוף עונתו הראשונה נבחר כרוקי השנה. אף על פי שנודע כרץ אחורי מוצלח, ב-1966 טיילור הועבר לעמדת תופס. בשתי עונותיו הראשונות כתופס הוביל את הליגה בתפיסות. בסוף עונת 1977 פרש וב-1984 נכנס להיכל התהילה של ה-NFL.
חוק טוריצ'לי
חוק טוריצ'לי, הידוע גם כעקרון טוריצ'לי, הוא עיקרון במכניקת זורמים המתייחס למהירות הנוזל שזורם מבעד לפתח, ביחס לגובה הנוזל מעל הפתח. חוק טוריצ'לי קובע שמהירות הזרימה v, של נוזל דרך חור עם קצוות מחודדים בתחתית של מכל שמלא עד גובה h, זהה למהירות בה גוף (במקרה זה, טיפת מים), צובר בעודו נופל באופן חופשי מגובה h, כלומר  כאשר g מייצג את תאוצת הכובד (N/KG 9.81 בקרבת פני כדור הארץ). ביטוי זה מתקבל כפתרון עבור v בהשוואת האנרגיה הקינטית שהצטברה   עם האנרגיה הפוטנציאלית שאבדה, mgh. החוק התגלה (אם כי לא בצורתו זו), על ידי המדען האיטלקי אוונג'ליסטה טוריצ'לי בשנת 1643. מאוחר יותר הראו שזהו מקרה ספציפי של משוואת ברנולי.
קאט קאמק
ביוגרפיה
עם הכרזתה כי תתמודד אל מושבו של יוהו בבחירות הכלליות, נחשבה קאמק למתמודדת מובילה אל בית הנבחרים שכן מחוז הקונגרס השלישי הוא מעוז מובהק של המפלגה הרפובליקנית. בספטמבר 2020 זכתה קאמק לתמיכתו של נשיא ארצות הברית דונלד טראמפ. לאחר זכייתה במועמדות הרפובליקנית בבחירות המקדימות, ייסדה קאמק ועדת פועלה פוליטית (Political action committee). ביום הבחירות בנובמבר גברה על אדם כריסטנסן, מועמד המפלגה הדמוקרטית. כהונתה החלה עם התכנסות הקונגרס ה-117 של ארצות הברית ב-3 בינואר 2021.
סבטלנה קרצ'בסקאיה
סבטלנה איוונובנה "אספיר" דולז'נקו-קרצ'בסקאיה (ברוסית: Светлана Ивановна "Эсфирь" Долженко-Крачевская; נולדה ב-23 בנובמבר 1944) הוא אתלטית יהודיה-סובייטית בעבר. היא סגנית אלופה אולימפית בהדיפת כדור ברזל (מוסקבה 1980).
ביוגרפיה
באליפות אירופה באתלטיקה באולם שנערכה בקטוביץ שבפולין 1975 סיימה קרצ'בסקאיה במקום רביעי הדיפת כדור ברזל בתוצאה של 19.04 מטר.
סגנית אלופה אולימפית
באולימפיאדת מוסקבה (1980) זכתה קרצ'בסקאיה במדליית כסף בהדיפת כדור ברזל בשיא אישי חדש של 21.42 מטר, אחרי אילונה שלופיאנק ממזרח גרמניה שקבעה שיא אולימפי חדש של 22.41 מטר ולפני מרגיטה פופה אף היא ממזרח גרמניה (21.20 מטר).
Daemon
בסביבות יוניקס, תהליך האב של daemon הוא לעיתים קרובות, אבל לא תמיד, התהליך init. בדרך כלל תהליכים הופכים לדימונים על ידי יצירת תהליך בן באמצעות קריאת המערכת fork, ואז מיידית סגירה של תהליך האב ובכך גורמים לתהליך init לאמץ את התהליך הבן. בנוסף לכך, ה-daemon או מערכת ההפעלה בדרך כלל חייבים לבצע פעולות נוספות כגון ניתוק התהליך מכל מסוף (tty) ששולט בו. לעיתים קרובות פרוצדורות כאלה ממומשות ברוטינות נוחוּת שונות, כגון (daemon(3 ביוניקס.
אטימולוגיה
המושג daemon הוטבע בידי מתכנתים מהפרויקט MAC ב-MIT. הם אימצו את השם מהשד של מקסוול (Maxwell's demon), יצור דמיוני מניסוי מחשבתי מפורסם, הפועל תמיד ברקע וממיין מולקולות. מערכות יוניקס ירשו את הטרמינולוגיה הזאת. דימונים הם גם דמויות בין אל לאדם במיתולוגיה היוונית, שטיפלו במשימות שאסור היה להטריח בהן את האלים (כלומר דימון הוא סוג של רוח טובה ולא רוח רעה כמו שד). מערכת ההפעלה BSD וכמה מנגזרותיה אימצו את ה-daemon כקמע שלהן, אם כי הקמע הזה הוא וריאציה של השדים המופיעים בעבודות אומנות נוצריות.
פבל אליינוב
נכון לאוקטובר 2022, אליינוב מדורג במקום הראשון באוקראינה וה-42 בעולם לפי מד כושר.
חובב כרובי
ביוגרפיה
בדצמבר 1959 הקים את בית הדפוס הראשון באילת.
אמנת טאורוגן
השאלה האם אכן פעל הגנרל יורק ללא סמכות שנויה במחלוקת. מקובל היום שיורק קיבל אישור בעל פה מפרידריך וילהלם למעשיו, אך אין לכך ראיות משמעותיות.
הדוור (1994)
זהו סרט בדיוני, אך יש בו גרעין היסטורי: אחד מגיבורי הסיפור הוא המשורר הצ'ילאני פבלו נרודה, שבתחילת שנות ה-50 גלה מארצו עקב פעילותו כקומוניסט, ובחלק מתקופת גלותו שהה באי האיטלקי קפרי. בסרט, המתרחש אף הוא בתחילת שנות ה-50, נרודה הגולה מתגורר באחד מהאיים הליפאריים באיטליה, שם הוא יוצר קשר עם צעיר מקומי, המשמש דוור.
ליזו
בנוסף להצלחתה כמוזיקאית, ליזו דיבבה את הדמות של לידיה בסרט האנימציה "אגלי דולס", והשתתפה בסרט "נוכלות בלי חשבון" לצד ג'ניפר לופז וקארדי בי.
חיים אישיים
כשנשאלה לגבי הזהות המגדרית והמיניות שלה, ליזו השיבה שהיא מעדיפה לא להשתמש בתוויות: "זו הסיבה שדגל הגאווה הוא בכל צבעי הקשת! יש ספקטרום, וכשמנסים לשמור על דברים בשחור ולבן זה לא עובד עבורי".
רוזלין טורק
קריירה
רוזלין טורק מתה בניו יורק בשנת 2003, בגיל 88.
שלמה בן זאב
ביוגרפיה
בעונת 1966/1967 עבר בן זאב למכבי חיפה, תחת המאמן שמואל יעקובסון, ושיתף פעולה עם חיים בוכבינדר ודן אייק. בעונה הראשונה סיימה הקבוצה במקום החמישי כאשר בן זאב קלע בממוצע של 11 נקודות למשחק. בן זאב המשיך לשחק בחיפה עוד ארבע עונות, עד שפרש באמצע עונת 1971/1972.
ביום 29 בינואר 1992 נפטר בן זאב ונטמן בבית העלמין צור שלום בקריית ביאליק.
פרפטום ג'זילה
פרסים
ב-2008 זכתה פרפטום ג'זילה בפרס בפסטיבל המקהלות הבינלאומי ובתחרות הא-קפלה הבינלאומית. כמו כן היא זכתה בפרסים בתחרות הג'אז הבינלאומית למוזיקה ווקאלית בטילבורך, הולנד ובאולימפיאדת המקהלות בגראץ, אוסטריה.
רמדסיביר
מחלת נגיף קורונה 2019 (COVID-19)
בינואר 2020 החלה גיליד סיינסז לבצע בדיקות מעבדה של רמדסיביר כנגד הנגיף SARS-CoV-2, והיא קבעה כי הוכח שרמדסיביר פעל כנגד תסמונת נשימה חריפה קשה (SARS) ותסמונת נשימתית מזרח-תיכונית (MERS) במודלים שנערכו על בעלי חיים. במרץ 2020, ניסוי קטן שערך שימוש ברמדסיביר אצל קופי מקוק רזוס עם זיהומי COVID-19, מצא שהוא מונע את התקדמות המחלה. ב-21 בינואר 2020, מכון ווהאן לוירולוגיה הגיש בקשה ל"פטנט שימוש" סיני, לטיפול ב-COVID-19.
איבר ליסנר
ראשית דרכו
איבר ליסנר למד וקיבל תואר במשפטים. ב-1 באפריל 1933, חודשיים לאחר עליית היטלר לשלטון, הצטרף ליסנר למפלגה הנאצית וניתן לו מספר חבר 1,790,809. הוא נשלח לאימונים בבית הספר לצוערים של האס אס ולאחר מכן שירת שנתיים ברגימנט ברלין של הארגון. בשנת 1935 פרסם את ספרו הראשון "מבט החוצה" (בגרמנית: Blick nach Draußen) בו הצדיק את מדיניות הפנים והחוץ של הרייך השלישי.
צופר (מושב)
היסטוריה
בשנת 1979 (לאחר בחירת מיקומה הסופי של צופר) נשתל מטע התמרים וניבנו בתי הקבע במושב.
נתי רונאל
נתי רונאל (נולד ב- 12 בנובמבר 1958) הוא קרימינולוג קליני ישראלי, מטפל בהתמכרויות. פרופסור מן המניין במחלקה לקרימינולוגיה באוניברסיטת בר-אילן וראש המחלקה בשנים 2013-2016.
צופר (מושב)
היסטוריה
בשנתיים הראשונות בצופר עיבדו את השדות שליד צוקים, למעט החלקות מאחורי הבתים. את חברי המושב ליוו בתחילה וותיקי מושב עין יהב, ששימשו כמדריכים חקלאיים וחברתיים.
מקורות תעסוקה
מקור התעסוקה וההכנסה העיקרי של המושב הוא חקלאות החורף. התנובה מיועדת ברובה לייצוא (בעיקר לאירופה) ומיעוטה משווק בשוק המקומי. עיקר הגידולים של המושב הם: ירקות חורף: מלונים, פלפלים וזנים שונים של עגבניות. וגם מטעי תמרים ופירות נוספים.
במושב מגדלים סרטנים כחולים (Procambarus alleni) לנוי ולמאכל. במחקר עליהם בהשתתפות פרופסור אמיר שגיא וחוקרים נוספים מאוניברסיטת בן-גוריון בנגב התגלה שהסרטנים עושים שימוש בסידן אמורפי. המחקר הביא לגילוי אפשרות ליצירת סידן אמורפי סינתטי והחל משנת 2013 משווק תוסף סידן אמורפי על ידי חברת אמורפיקל שהוקמה במהלך המחקר.
הפרוגלים
הפרוגלים
כמו כן, לאורך הסדרה הפרוגלים מקבלים גלויות מדודו של גובו ("הדוד מאט"), הפרוגל היחיד שאי פעם עזב את מערת הפרוגלים. הוא מטייל ברחבי "החלל החיצון" (כדור הארץ) ונוהג בקביעות לדווח לפרוגלים על חוויותיו ותובנותיו באמצעות גלויות אותן הוא שולח לפרוגלים.
"היצורים המטופשים" מהחלל החיצון
הפתח שמחבר בין מערת הפרוגלים ו"החלל החיצון" הוא חור קטן בקיר ביתו של ממציא אקסצנטרי בשם "דוק". גובו חייב לטייל לתוך בית המלאכה של "דוק" כדי לקחת את הדואר ששולח אליו הדוד מאט. הדוד מאט נוהג לשלוח את הדואר לכתובתו של דוק, ודוק נוהג באופן קבוע לזרוק את הגלויות הללו לפח האשפה - ממנו גובו אוסף את הגלויות. דוק איננו מודע לקיומם של הפרוגלים אבל הכלב שלו ספרוקט רואה אותם בכל פעם ומנסה באופן נואש להוכיח לאדונו כי הפרוגלים קיימים. בני האנוש מכונים "יצורים מטופשים" על ידי הפרוגלים, שם אותו העניק לבני האנוש הדוד מאט במהלך מסעותיו.
יחסי ליטא–שוודיה
הסכמים
בשנת 2005 שתי המדינות יחד עם רוסיה חתמו על הסכם בנושא אזורים כלכליים בלעדיים על המדף היבשתי של הים הבלטי. האזורים הכלכליים נפגשים בתעלה ההולנדית, 141 ק"מ מקו החוף. הגבול החדש קצר בערך 1.5 ק"מ מקו התיחום במסגרת הסכם 1988 בין ברית המועצות לשוודיה.
לב קולידז'נוב
ביוגרפיה
בשנת 1982 קולידז'נבו ביים סדרה טלוויזיונית על חייו של קרל מרקס ועבור יצירה זו הוענק לו פרס לנין.
אהוד פוקס
ביוגרפיה
היה מרצה באוניברסיטת בן-גוריון בבאר שבע והרצה בה על תורת קבלת החלטות לסטודנטים לתואר שני בהנדסת תעשייה וניהול.
שעשועונים
פוקס נהג להשתתף בשעשועוני רדיו וטלוויזיה:
יעקב בן יוסף טאווס
תרגומו (תפסיר) למקרא נדפס בידי אלעזר בן גרשון שונצינו (קונשטנטינה ה'ש"ז, 1546) בכתב עברי, וכעבור מאה (1657) הועתק בידי המלומד הנוצרי תומאס הייד והודפס בלונדון בכתב פרסי, בתוך הפוליגלוטה של בריאן וולטון . במשך שנים ראו בו חוקרי מקרא נוצריים, תפסיר קדום של המקרא, אך ב-1838 הוכיח המזרחן היהודי-צרפתי שלמה מונק כי מדובר בחיבור מאוחר.
שרלוק הולמס: משחק הצללים
עלילת הסרט
שנה לאחר אירועי הסרט הקודם, שרלוק הולמס וידידו משכבר הימים ד"ר ג'ון ווטסון צריכים לגייס את כל כשרונותיהם על מנת להביס את הפרופסור ג'יימס מוריארטי (ג'ארד האריס) שמתברר כיריבם המאתגר ביותר. בעוד ווטסון מתכנן את חתונתו עם מרי, מתחילה סדרת פיצוצים באירופה, שמבוצעים על ידי קבוצות אנרכיסטיות שלכאורה לא קשורות אחת לשנייה. הולמס חושד כי יש קשר בין הפיצוצים, ומגלה שפרופסור מוריארטי פועל מאחורי הקלעים, גורם לקבוצות האנרכיסטיות לבצע את הפיצוצים מתוך תקווה לגרום למלחמה כלל אירופאית, שתביא לעליית הביקוש לכלי הנשק שהוא מייצר.
סרט המשך
באוקטובר 2020 הבמאי דקסטר פלטשר אישר שהוא יביים את הסרט, אך ציין את הקשיים שיצרה מגפת הקורונה כאתגר משמעותי להפקה שעשוי לגרום לדחייה נוספת ביציאת הסרט לאקרנים.
אגוסטין באריוס
אגוסטין פיו באריוס (ספרדית: Agustín Pío Barrios; 23 במאי 1885 – 7 באוגוסט 1944), המכונה גם Agustín Barrios Mangoré, גיטריסט פרגוואי.
צוקים
תושבי צוקים מתפרנסים מתיירות, חינוך, אומנות ומקצועות חופשיים כמו גם תחומי עיסוק הקשורים לחקלאות ולמועצה המקומית.
תיירות
"סרטים בערבה - פסטיבל קולנוע בינלאומי" הוא אירוע קולנוע מדברי בינלאומי תחת כיפת השמיים שמתקיים בצוקים מדי שנה.
למך
{{פירושונים|* למך בן מתושלח – דמות מקראית הנזכרת בבראשית ה, מצאצאי שת ואבי נח
מסכת תות ענח' אמון
היצירה
המסכה מפוסלת כבסיס הפנים, הגרון וגב המלך במקשת זהב רציפה, לעומת פסיפס של חומרים מאבנים ומזכוכית במראה הגבות, באיפור העיניים וצידיהן מעל עצמות הלחיים, ובזקן המלאכותי הקלוע שעטו הפרעונים. החלק הקדמי של פיסול ה"מנס", המתרחב מטה ונמשך כשני שבלים לכתפיים, עשוי פסים מאוזנים של זהב ופסים כחולים של חומר האבן לפיס לזולי. עורף המנס מעוגל ועשוי פסים אנכיים-אלכסוניים של שילוב אותם חומרים כבקדמת המסכה, ונמשך מטה כזנב קליעה מאחור בפסים מאוזנים של זהב ושאריות שנותרו ממילוי הלפיס לזולי שהיה במקור בחלק זה. בכיסוי המצח במנס שתי דמויות, של נחש קוברה ושל נשר, משילוב זהב ואבנים בגווני אדום וכחול. דימוי השרשראות המקשט את הכתפיים, הצוואר והחזה עשוי אבני חן ואבנים נוספות בגווני לבן, שחור, כחול ואדום, בפסיפס מוקפד של צורות הנדסיות שונות. הכיסוי מהכתפיים אחורה על השכמות עשוי מזהב עם חריטות ציורי כתב החרטומים המצרי העתיק, המציג לחש עתיק מספר המתים אשר כתוב בעשרה טורים ושתי שורות.
גילוי
המסכה נמצאה בקבר בעל המספר הסידורי 62 בגילוי קברי עמק המלכים ועמק המלכות ממערב לנילוס ולעיר הקדומה תבאי שממזרח לנילוס, כיום לוקסור, בדרום מצרים. מתחם הקבר נתגלה בשנת 1922 ונפתח ב-1923, בעוד שעבודות חפירה נוספות נדרשו בו במשך שנתיים, כשחשפו לבסוף ב-28 באוקטובר 1925 חלל מלא עד אפס מקום בארונות קבורה מאבן במשקל ובגדלים שונים. הארון הגדול הכיל בתוכו את הארון השני וזה הכיל את הקטן ביותר שבו הונחה המומיה, עם המסכה. כך נראתה המסכה לראשונה מזה לערך 3,250 שנים מאז הטמנתה במות המלך.
שימור
המסכה היא מגולות הכותרת של אלפי פריטים שנמצאו בקבר המלך, שהיו ועודם מהעתיקות המבוקשות באהדה חסרת תקדים לקיום תערוכות אודות תות ענח' אמון ברחבי העולם, כמו גם בין הפריטים העתיקים הנודדים ביותר בין מדינות שונות במהלך ההיסטוריה. המסכה שכנה במוזיאון המצרי בקהיר במשך קרוב למאה שנה שם הוצגה בצורה בולטת והוצאה מתחום מצרים פעמים נדירות לעומת פריטים אחרים שהושאלו. היא הועברה למוזיאון המצרי הגדול שם תמוקם בראש תצוגת חיי המלך ומשפחתו כתערוכה הראשית של המוזיאון, שבו מתוכנן למצב לעשרות שנים את המסכה ושאר פריטי הקבר.
המסכה נצרכה לשיקום כשדימוי הזקן המלאכותי, השוקל שני קילוגרמים וחצי, נותק מהפנים בשנת 2014 והוחזר בצורה חפוזה כתוצאה מעבודה רשלנית של מספר עובדים במוזיאון המצרי הוותיק.
אנטיפטרוס האדומי
רקע היסטורי ומוצא
אחד מן המתגיירים האדומים היה אנטיפס, אביו של אנטיפטרוס. מוצאו של אנטיפס ככל הנראה אדומי, אם כי סופרים המקורבים לבית הורדוס, כניקולאוס איש דמשק הפיצו את הכזב כאילו המדובר במשפחה מעולי בבל. אנטיפטרוס נישא לקיפרוס, ערבייה נבטית. כפי הנראה בילה את תקופת נעוריו בקרב הנבטים, וכן בעזה ובאשקלון (שם לפי חלק מהגרסאות נולד לו בנו הורדוס) וזכה לעושר ולמוניטין.
יוליוס אפריקנוס, מאבות הכנסייה, צוטט על ידי אוסביוס מקיסריה (שכינה אותו "היסטוריון בעל מוניטין") לגבי מוצאו המקורי של אנטיפטרוס. אפריקנוס טען כי "לפי מקורות המסתמכים על מידע מדויק אודות הורדוס", אנטיפטרוס היה בנו של אדם בשם "הורדוס" מאשקלון, שהיה "עבד ששירת במקדש אפולו". בהיותו ילד, נשבה בידי שודדים אדומים וחי איתם משום שאביו העני לא יכול היה לשלם את הכופר כדי לפדות אותו. אי לכך, הוא גדל ביניהם וחונך במנהגיהם.
בימי אלכסנדר ינאי ושלומציון הייתה הממלכה החשמונאית בשיא כוחה והיקפה הטריטוריאלי. עם ישראל ישב על אדמתו ושלטה בו שושלת של שליטים שאין עוררין על שלטונם (אם כי אלכסנדר ינאי נאלץ לדכא מרד של הפרושים). בתקופה זו היה אנטיפטרוס נציב אדום. מותה של שלומציון הביא את הקץ על האידיליה ששררה בימיה. שני בניה, הורקנוס השני ואריסטובולוס השני התקוטטו על המלוכה, בריב שהיה עתיד לשים קץ לשושלת החשמונאית ולהביא את השעבוד לרומא, ולבית הורדוס.
בימי יוליוס קיסר
עלייתו של יוליוס קיסר לשלטון העליון ברומא נתנה הזדמנות אחרונה לאריסטובולוס ולאנשיו. בית הורקנוס נתמך עד עתה בידי אנשיו של פומפיוס, שהיו נתונים במלחמת אזרחים עם הכוח העולה של יוליוס קיסר. אריסטובולוס הושם בראש שני לגיונות, אך בטרם הספיק לפעול, הורעל על ידי אנשי פומפיוס ומת. בנו אלכסנדר השני נערף במצוותו של פומפיוס. אנטיפטרוס, שפומפיוס היה איש חסדו, אף שלח חיילים לסיוע לפומפיוס בקרב פארסלוס, אך לאחר תבוסתו של פומפיוס בקרב קפץ אנטיפטרוס על עגלתו של קיסר, ואף השפיע על יהודי מצרים להצטרף אל הלוחמים למען קיסר. קיסר הכיר תודה לתומכו זה, הכיר בכהונתו של הורקנוס, מינה אותו לאתנארך על היהודים, ומינה את אנטיפטרוס לאפוטרופוס על ארץ יהודה. פשר המושג אפיטרופוס אינו נהיר לחלוטין, וייתכן שהייתה זו מעין הקדמה לשלטון הנציבים שלעתיד לבוא. לאנטיפטרוס העניק קיסר את האזרחות הרומית, ופטור ממיסים לו ולבניו.
עתה סר חינו של אנטיפטרוס מעיני הורקנוס, והוא קירב אליו יועצים חדשים במקומו. אחד היועצים, מליכוס, הרעיל את אנטיפטרוס בשנת 43 לפנה"ס, כפי הנראה שלא בידיעת הורקנוס. לימים הרגו הרומאים לבקשת הורדוס את מליכוס, וכך נקם הורדוס את רצח אביו.
Only Want You
רקע וכתיבה
השיר נכתב והופק על ידי אמילי וורן, אלי טמפוסי, אנדרו וואט, לואי בל וקארל רוזן. במקור, הוקלט השיר על ידי ריטה אורה לבדה, אך בהמשך הוחלט להקליט את השיר מחדש ביחד עם הראפר ריקרדו ולנטין. הגרסה עם הראפר יצאה כסינגל מתוך האלבום.
אהבה בהפרעה
הכנסות
לאחר שבע שנות תלאות ההפקה שלו, "אהבה בהפרעה" קיבל הפצה קולנועית מוגבלת, והרוויחה 135,436 דולר בקופות ברחבי העולם מול תקציב של 26 מיליון דולר.
ביקורות
הסרט קיבל בעיקר ביקורות שליליות. באתר הביקורות Rotten Tomatoes, 8% מ-36 הביקורות הן חיוביות, עם דירוג ממוצע של 3.7/10. הקונצנזוס של האתר מציין: "שילוב שלומיאלי של סאטירה לא גמורה על מערכת הבריאות ועיוותה לכדי רומן מטופש, 'אהבה בהפרעה' הוא ייעוד ציני של פוטנציאל לא ממומש". האתר Metacritic, שמשתמש בממוצע משוקלל, העניק לסרט ציון של 20 מתוך 100, המבוסס על 13 מבקרים, מה שמצביע על "ביקורות לא חיוביות באופן כללי".
חמשת הקאנונים
חמשת הקאנונים היו עקרונות ששימשו את הרטוריקן לפי הרטוריקה הקלאסית. חמשת הקאנונים הם: המצאה (Inventio), ארגון (Dispositio), סגנון (Elocutio), זכירה (Memoria), מסירה (Pronuntiatio).
סגנון
הסגנון דן על הצגת הנושא באופן שיהיה נכון לפי כללי הדקדוק, בחירת המשלב הלשוני של הנאום, בהתאם לקהל-היעד, הקישוטים הלשוניים והאמצעים הפיגורטיביים.
אמת המים ברניקי
מקורות המים
נתוני נביעה של מעיינות נחל יבנאל, בתקופת המנדט, מצביעים על ספיקה של כ-2-2.5 מיליון ממ"ק מים לשנה שזה כ-260 ממ"ק בשעה. ספיקה זו גבוהה משמעותית מהספיקה הקיימת במאה ה-21 לכן ההשערה היא שקידוחים ושאיבה הקטינו את הנביעה במעיינות.
שלוחת בית ירח
בנקודה שהאמה עברה מול תל בית ירח נבנתה שלוחה של האמה לכוון מערב, לבית מרחץ שנבנה ביישוב הקדום בבית ירח. בגלל השיפוע החד (כ-40 מטר) הוזרמו המים בצינור תת-קרקעי שהורכב מחוליות עשויות מבזלת. בין האמה הראשית לבין בית ירח עבר ערוצו הישן של נהר הירדן שהיה נמוך בכ-30 מטר מבית המרחץ לכן נאלצו מתכנני הצינור לבנות סיפון שעבר דרך הערוץ הישן. שרידי הצינור התגלו בחפירות שבצעה "רשות העתיקות" ב-2012.
לאומנות
מאפיינים
רעיון הלאומיות קיבל בעולם המודרני דגש אזרחי במדינות כמו צרפת וארצות הברית, ודגש אתני-תרבותי במדינות כמו גרמניה ואיטליה. גם בצורתו האתנית-תרבותית רעיון הלאומיות אינו בהכרח רעיון שוביניסטי ועוין זרים, ודוגמאות מובהקות ניתן למצוא אצל הוגים כמו ג'אמבטיסטה ויקו ויוהאן גוטפריד הרדר שהשרו מרוחם על הרעיון הלאומי מתוך עמדה פלורליסטית. גם אצל הוגה ליברלי כמו ג'ון סטיוארט מיל ישנה תמיכה ברעיון הלאומי (בספרו ממשל של נציגים).
סוגים של לאומנות
לאומנות במדינות של לאומיות אזרחית – עקרון הלאומנות יבוא לידי ביטוי בכך שטובת המדינה עולה על טובת האזרח במדינה, ולכן ניתן למנוע מן האזרח זכויות מסוימות כאשר הן עומדות כנגד טובת המדינה או המפלגה. לעיתים רואה את הלאום של הדוגל בה כנעלה על אומות אחרות ואת צרכיה כחשובים מצרכיהם של מדינות אחרות, ולכן מצדיק את ניצולם. לעיתים הרחבה של הגישה מצדיקה לטעמה תוקפנות קיצונית כלפי מדינות שכנות מתוך שאיפות התפשטות אימפריאליות.
דוגמאות לסוג הלאומנות הזאת: ברית המועצות, האימפריה הרומית.
טולבוי
27 ביולי 1944 - ווטן
טולבוי אחד פגע במטרה אך לא חדר למבנה.
גיחות נגד מספנות גרמניות
במהלך המלחמה אוניות בעלות הברית ששטו בתעלה האנגלית ובאוקיינוס האטלנטי סבלו מתקיפות מצד צוללות גרמניות וספינות סיור שיצאו מנמלים בצרפת. רציפי הצוללות מוגנו מפני תקיפות אוויר קונבנציונלית על ידי גגות בטון עבים.
15 במרץ 1945 - הכפר של ארנסברג
גשר הדרכים של ארנסברג הותקף שוב על ידי טייסת 9. הגשר לא התמוטט.
דודה מיים
תקציר העלילה
במשך השנים מתגבר הפער התרבותי בינה לבין פטריק (רוג'ר סמית) הלומד באוניברסיטה יוקרתית בקונטיקט.
קרל וניג
ביוגרפיה
אביו, גוטליב (1804-1874), היה מורה למוזיקה ונגן עוגב בכנסיית סנט ניקולס. אמו, אגתה (1808–1895), הייתה אמנית חובבת ודודתו של פטר קארל פברג'ה. מ-1844 עד 1853 וניג למד באקדמיה הקיסרית לאמנויות אצל פיודור ברוני. במהלך שהותו שם זכה במספר מדליות, ביניהן מדליית זהב על הציור "אסתר ואחשוורוש". עם סיום לימודיו הוענקה לו מלגה שאפשרה לו להמשיך את לימודיו ברומא, שם שהה שש שנים.
משבר בני הערובה בשגרירות ישראל בבנגקוק (1972)
החטיפה
המחבלים העבירו את בני הערובה לקומה השנייה של הבניין ולאחר מכן הפיצו את דרישותיהם. המחבלים דרשו ש-36 אסירים ישוחררו מבתי הכלא בישראל, בהם הטרוריסט היפני קוזו אוקמוטו שעמד בראש חוליית מחבלים מתאבדים שביצעה את הטבח בנמל התעופה לוד והמחבלים שנותרו בחיים בתום מבצע איזוטופ. כמו כן, איימו המחבלים לפוצץ את השגרירות במידה ודרישותיהם לא יענו עד ה-29 בדצמבר בשעה 08:00.
תיירי הנרי
ארסנל (1999–2007)
בעונת סיים הנרי כמלך השערים של הקבוצה. ארסנל, שהייתה לה ההתקפה הטובה ביותר בליגה, הצליחה להיצמד ליריבתה הגדולה מנצ'סטר יונייטד, אך בסופו של דבר הפסידה במרוץ האליפות; משום כך, נותר הנרי מתוסכל מכך שעדיין לא עזר לקבוצה לזכות בתואר כלשהו.
בעונת היה הנרי שחקן מפתח בעונה מוצלחת של הקבוצה. בזכות שיתוף פעולה עם שחקנים כגון דניס ברגקאמפ, פטריק ויירה ורובר פירס הייתה ארסנל הקבוצה הראשונה במאה השנים האחרונות שסיימה את העונה ללא הפסד בליגה, ובתוך כך גם זכתה באליפות. מלבד בחירתו בשנית ככדורגלן השנה לפי התאחדות השחקנים והתאחדות העיתונאים, הנרי נבחר לסגן שחקן השנה בעולם לשנת 2004, בדומה לשנה שקדמה לה. הנרי, אשר הבקיע 39 שערים בכל המסגרות, סיים כמלך השערים של הליגה, וכן בתואר "נעל הזהב האירופית". למרות זאת, בדומה לשנת 2002, הנרי כשל בהובלת הנבחרת הלאומית ביורו 2004.
הבלדה על השיער הארוך והשיער הקצר
השיר התפרסם לראשונה על ידי עמיחי בספר השירים שלו "שירים 1948–1962".
Empire (אלבום של קסביאן)
Empire הוא אלבומם השני של להקת הרוק האלטרנטיבי הבריטית קסביאן. הופץ באוגוסט 2006. עם יציאתו לאור האלבום הגיע למקום ראשון במצעד האלבומים של אנגליה. הסינגל הראשון מאלבום זה היה Empire שהופץ ביולי 2006.
רבקה גילמן
ביוגרפיה
יצירותיה הידועות ביותר הן "במערבולת" ("Spinning Into Butter") 1999, הדנה בנושאי ה"תקינות הפוליטית" והזהות הגזעית ו"בן לוקח בת" (Boy Gets Girl)  2000, שנכללה בשנת 2001 ברשימת ה"טיים מגזין" של המחזות ומחזות הזמר הטובים ביותר של העשור.
לגיון (סדרת טלוויזיה)
לגיון (באנגלית: Legion) היא סדרת טלוויזיה אמריקאית מסוגת גיבורי-על מבית פוקס, שנוצרה על ידי היוצר והמפיק נואה האולי שמשמש אף בתור השואו-ראנר של הסדרה עבור רשת FX. הסדרה מבוססת על דמות של מארוול בשם דייוויד הלר/לגיון, מוטאנט סכיזופרן בעל הפרעת זהות דיסוציאטיבית ורב עוצמה, אף על פי שהוא עצמו אינו מודע לכך. הסדרה היא הסדרה הראשונה בלייב אקשן שהתבססה על דמויות מיקום האקס-מן והסדרה הטלוויזיונית הראשונה ביקום סרטי ה"אקס-מן". כיום הסדרה חולקת יקום בדיוני טלוויזיוני משותף ביחד עם הסדרה "בעלי היכולות".
בישראל, הסדרה שודרה בתחילה בערוץ yes Oh ולאחר מכן בערוץ yes Edge.
צילומים
עבור צילומי העונה השנייה, הפקת הסדרה עברה לקליפורניה על מנת לנצל את תמריצי המס שסופקו על ידי ועדת הסרטים של קליפורניה תחת יוזמת ה"תוכנית 2.0" שלה.
מגנוס השני, מלך שוודיה
ביוגרפיה
מגנוס, שהיה טוען לכתר ויריב של אריק התשיעי, מלך שוודיה (לימים "אריק הקדוש"), ארב לזה האחרון כאשר הוא יצא מכנסייה ליד אופסלה ב-18 במאי 1160 והרג אותו. מגנוס מלך על כמעט כל שטחה של שוודיה עד ששנה מאוחר יותר הוא הוצא להורג על ידי אנשיו של יריבו, קרל סברקרסון, שהיה שליט יטאלנד. לאחר נפילתו של מגנוס מלך קרל סברקרסון כקרל השביעי.
רצח משפחת הצאר
ההכנות לרצח
לפי הגרסה הסובייטית הרשמית נפלה ההחלטה על ביצוע הרצח בסובייט אורל, ולשלטון במוסקבה נודע הדבר רק לאחר המעשה. בתחילת יולי 1918 נסע פעיל בכיר של הסובייט למוסקבה כדי לקבל הנחיות ברורות. ב-12 ביולי 1918 החליט הסובייט על ביצוע הרצח ועל דרכי הסתרת הגופות. ב-16 ביולי נשלח מברק לגרגורי זינובייב, וזינובייב העביר אותו למוסקבה. המברק התקבל במוסקבה בשעות הערב המאוחרות. אין עדויות של תגובתם של לנין וסברדלוב, אבל לא סביר שהם קיבלו מכתב חשוב כל כך ולא הגיבו כלל.
חקירת הרצח
ב-25 ביולי 1918 נכנסו חיילי הלגיון הצ'כי ליקטרינבורג והשלטון הבולשביקי הסתיים. מיד החלה חקירה וחיפוש אחר בני משפחת רומנוב. החוקרים ביקרו בבית איפטייב שבו בוצע הרצח ובמכרה הנטוש. הם אף חקרו כמה מן מהשומרים, אבל לא הצליחו להגיע אל מבצעי הרצח. הגופות עצמן לא נמצאו. החוקרים תמכו בגרסה הבולשביקית, שלפיה הוצא להורג רק ניקולאי השני. באותו הזמן פשטו שמועות על הופעתם של בני המשפחה במקומות שונים ברוסיה, אבל כולן נותרו בגדר שמועות.
יחסי פולין–שוודיה
היסטוריה
ב, חלוקת פולין עוררה את החשש השוודי מגורל דומה בידי האימפריה הרוסית, אך לאחר סיום מלחמת רוסיה–שוודיה בשנת 1790, משימות דיפלומטיות שוודיות מוצלחות מנעו תוצאה כזו. אולם שוודיה, בדומה לפולין, איבדה שטחים גדולים במזרח לרוסיה ב-1721 וב-1809.
פייפר לורי
פַּיְיפֶּר לוֹרי (באנגלית: Piper Laurie; נולדה ב-22 בינואר 1932) היא שחקנית קולנוע יהודייה-אמריקאית. זוכת פרס גלובוס הזהב על תפקידה בסדרה "טווין פיקס". היא הייתה מועמדת לשלושה פרסי אוסקר על תפקידיה בסרטים "אדי פלסון", "קארי" ו"ילדים חורגים לאלוהים".
סימור קאסל
ביוגרפיה
קאסל נפטר בלוס אנג'לס, קליפורניה ב-7 באפריל 2019. היה אב לשני ילדים, אחד מהם הוא העורך מתיו קאסל, בנה של אשתו השחקנית, אליזבת דירינג.
נודע ביהודה
תוכן הספר
בספר יש תשובות בסוגיות מפורסמות כמו הכשרת משקה המעד שנעשה עם קרום שלפוחית האוויר של דג חידקן ענק (Huso Huso) האסור לאכילה, וכן לגבי המחלוקת עם החסידים על אמירת לשם ייחוד.
הערות והוספות על הספר
בשל חשיבותו הרבה של הספר נוספו עליו במהדורות מאוחרות יותר הערות והוספות מפוסקי וגדולי הדור, וביניהם:
איידה
גאוגרפיה
העיר ממוקמת כ-63 ק"מ מבירת הולנד, אמסטרדם, וכ-19 ק"מ מבירת המחוז חלדרלנד, ארנהם. בנוסף, ליד העיר נמצא הפארק הלאומי הוכה פלוהה.
מלאח
ב-1438 הוקם המלאח הראשון בעיר פאס. מאוחר יותר הוקמו מלאחים נוספים במרקש (1568) ובמקנס (1682). עד המאה ה-19 נתפש המלאח כמאפיין של עיר הבירה, אך לא בהכרח של ערים אחרות. הסולטאן מולאי סלימאן (1792–1822) שינה זאת והפך את המלאח לתופעה נפוצה ברוב ערי מרוקו. הוא היה אחראי לבנייתם של מלאח במספר ערי נמל חשובות - רבאט, מוגדור, סלא ותטואן (בה המלאח היה ידוע בשם הספרדי Judería, "הרובע היהודי"). בהמשך נבנו מלאח ברוב ערי מרוקו, ואף השכונות היהודיות הנפרדות בכפרים קטנים קיבלו את השם "מלאח". ברבות מהערים הגירוש למלאח משאר חלקי העיר היה כרוך בסבל רב ליהודים.
לואיס ארון
קורות חיים
בשנות ה-80 של המאה ה-20 חבר ארון לקבוצת פסיכואנליטיקאים מניו-יורק, שהחלו לכנות את עצמם "פסיכואנליטיקאיים התייחסותיים", ביניהם סטיבן מיטשל וג'יי גרינברג, מייסדי הגישה ההתייחסותית. ב-1991 ייסד עם מיטשל ואחרים את כתב העת של הזרם ההתייחסותי - "דיאלוגים פסיכואנליטיים" (באנגלית: Psychoanalytic Dialogues).
חווית המטופל את הסובייקטיביות של המטפל
ארון היה מזוהה עם הגישה האינטרסובייקטיבית, והאמין כי הפסיכואנליזה הקלאסית שגתה כשהזניחה את הסובייקטיביות של המטפל. לטענתו, מטופלים מבקשים להתחבר למטפל שלהם ולהכירו מתחת לפסאדה המקצועית שלו, כפי שילדים מבקשים להכיר את עולמם הפנימי של הוריהם. בניגוד לעקרונות הפסיכואנליזה הקלאסית, מטפל לעולם אינו יכול לשמור על אנונימיות מוחלטת, משום שתגובותיו מנכיחות את אישיותו ומספרות עליו. כל אמירה, תגובה או פירוש, הניתנים על ידי המטפל, חושפים משהו מהסובייקטיביות שלו. ארון טען כי ככל שהמטפל חושף את הסובייקטיביות שלו, ומאפשר למטופל להתוודע להלך החשיבה שלו, לספקות ולבטים שהביאו אותו להגיב כך או אחרת, כך הוא מספק למטופל מודלינג של תהליכי מנטליזציה ואינטרוספקציה.
הדדיות
ארון הירבה לכתוב על ההשפעה ההדדית של המטפל והמטופל זה על זה. השפעה הדדית בטיפול היא כורח בלתי נמנע, משום שאין למטפל דרך להימנע מהנכחת עצמו, ולכן בהכרח היחסים הנוצרים בטיפול הם אינטראקטיביים. המפגש הטיפולי הוא מפגש בין מטפל ומטופל, ששניהם הם גם בני אדם, ולכן זהו מפגש בין שתי תודעות חיות ופועמות, שאנושיותן עושה את מפגשן למורכב מאוד. בין מטפל ומטופל מתחוללים בכל עת אינסוף אינטראקציות בינאישיות סמויות לא מודעות. גם מטפל רגיש עלול להיות עיוור ולא מודע לאופן שבו התנהלותו בטיפול מושפעת מהמטופל. עם זאת, ארון מדגיש, שלמרות ההשפעה ההדדית בטיפול, היחסים הטיפוליים אינם סימטריים מבחינת תפקידים ואחריות, שכן המטפל מחויב כלפי המטופל, אך לא להפך.
מעגלי האבנים בסטנטון דרו
מעגלי האבנים בסטנטון דרו (מאנגלית: Stanton Drew stone circles) הם אתר ארכאולוגי מגליתי השוכן בצמוד לכפר סטנטון דרו (Stanton Drew) במחוז סאמרסט בדרום-מערב אנגליה. מעגל האבנים הגדול ביותר קרוי "המעגל הגדול" (Great Circle), קוטרו 113 מטרים והוא מעגל האבנים השני בגודלו בבריטניה (אחרי אייווברי). הוא נחשב לאחד המונומנטים הנאוליתיים הגדולים ביותר שנבנו. תאריך הבנייה אינו ידוע, אבל משערים שהוא בין 3,000 ל-2,000 לפנה"ס, מה שמציב אותו בין שלהי התקופה הנאוליתית לתחילת תקופת הברונזה. ב-1982 הוא הפך למונומנט רשום.
לואיס ארון
חקירת הפסיכואנליזה
ארון ערך השוואות בין פסיכותרפיה לבין פסיכואנליזה. הוא התבטא בנוגע למחלוקות הקיימות במוסדות ההשכלה הפסיכואנליטיים. בנוסף, הציע כי על הפסיכואנליזה לעבור שינוי ל'פסיכואנליזה מתקדמת' (באנגלית: Progressive Psychoanalysis), שתהיה גמישה יותר, זמינה לכל שכבות האוכלוסייה ומכבדת את כל זרמיה.
אלכסנדר רופא
נוסח המקרא
בחקירתו את נוסח המקרא, מחזיק רופא בעמדה שבביקורת הנוסח אין כללים נוקשים, שכוחם יפה תמיד. כך, לדעת רופא, אסור להיתפס לכלל של "הגרסה הקצרה היא העדיפה" כאילו הוא תקף בכל מקום. הסופרים האחרונים, מעתיקי ספרי המקרא, היו מתוחכמים דיים. אמנם לפעמים גיבבו על הכתוב תוספות, אבל פעמים אחרות קיצרו את ההרצאה שלפניהם מטעמים ספרותיים או אידאולוגיים. אכן, בסיפור דוד וגלית יש שיקולים מצד תולדות הספרות ותולדות הלשון להעדיף את הנוסח הארוך של נוסח המסורה על הנוסח הקצר המשתקף מתרגום השבעים. בספר ירמיה המצב מורכב יותר: יש מקרים שהנוסח הקצר, שהיה המצע של תרגום השבעים, קרוב יותר למקור, אך במקרים רבים הנוסח הקצר הוא תוצאה של פעולות עיבוד של המסרנים, על פי תפיסותיהם הספרותיות וההיסטוריות והשקפותיהם התאולוגיות. בסוגיה זו חלק רופא על עמדותיו של עמיתו עמנואל טוב.
ספר דברים
ספרו מבוא לספר דברים צמח מן ההוראה באוניברסיטה העברית. תחילתו הייתה ברשימות שנכתבו עבור הסטודנטים בשנת תשל"ד, אחרי מלחמת יום כיפור, משום שגם המורה גם התלמידים נעדרו הרבה מן הכיתות. מבוא זה מנסה לברר את תוכני ספר דברים ואת מבנהו, באשר הוא כולל בעיקרו שתי בריתות: ברית חורב (ד' 44 –כ"ח 68 + ל' 1 - 10) והברית בארץ מואב (כ"ח 69 – ל' 20). לזו האחרונה יש דמיון צורני לבריתות המדיניות, בעיקר החיתיות, מן האלף השני לפסה"נ. אולם החקירה של רופא איננה השוואתית בעיקרה, אלא היסטורית-פנימית. סתירות, כפילויות והבדלי סגנון מאפשרים לחשוף את הרבדים השונים שבספר, למן 'חומר המורשה' שהיה לפני המחברים, דרך שלבי החקיקה השונים, לפני הרפורמה של יאשיהו ובזמנה, ועד התוספות וההשלמות הפרשניות האחרונות, בימי בית שני. המבוא מאשש את המסקנה, שכבר עלתה במחקר, כי מוצאה הראשון של האסכולה המשנה-תורתית הוא במרכז הפולחני העתיק שנתקיים בשכם.
מעגלי האבנים בסטנטון דרו
מיתוסים על סטנטון דרו
תאוריה נפוצה על הצבת האבנים בסטנטון דרו מניחה שבהיותו הנג' ואתר של מעגל אבנים יש לכיוונים שבהם ממוקמים האלמנטים באתר משמעויות אסטרונומיות. בדומה, קיימות תאוריות מבוססות פחות מבחינה עובדתית הקשורות לקווי ליי.
אנטי-פטריוטיות
אנטי-פטריוטיות היא האידאולוגיה המתנגדת לפטריוטיות. היא מתייחסת בדרך כלל לבעלי דעות קוסמופוליטיות ולרוב היא גם בעלת אופי אינטרנציונליסטי ואנטי-לאומי. בדרך כלל אנטי-פטריוטיות נובעת מהאמונה שפטריוטיות היא שגויה מאחר שאנשים שנולדו במדינה, בין אם הם אוהבים זאת ובין אם לאו ובלי קשר לאינדיבידואליות שלהם, מעודדים לאהוב את המדינה או להקריב את עצמם עבורה. כתוצאה מכך, אנשים שמתנגדים לפטריוטיות עשויים להתנגד לסמכותיות הנתפסת בה, בעוד שאחרים עשויים להאמין שפטריוטיות עלולה להוביל למלחמה בגלל מחלוקות גאופוליטיות. בדרך כלל מונח זה משמש בצורה משפילה על ידי תומכי הפטריוטיות או הלאומיות, ומונחים כמו קוסמופוליטיות או אזרחות גלובלית עשויים לשמש כדי להימנע מההטיה הנובעת מהשימוש האופייני במילים אנטי-לאומיות.
המלאך (סרט)
עלילה
הסרט מספר את סיפורו של אשרף מרואן, מי שהיה חתנו של נשיא מצרים נאצר ולאחר מותו שימש יועץ ליורשו, הנשיא סאדאת. החל משנות ה-70 העביר מרואן לישראל מידע מודיעיני רב, בתוכן ההזהרה על פרוץ מלחמת יום הכיפורים 24 שעות לפני פרוץ המלחמה.
הפקה
ההוליווד ריבורט דיווח ב־5 במאי 2017 כי מרואן קנזארי יככב בסרט "המלאך" בבימויו של אריאל ורומן על פי התסריט מאת דייוויד ארטה, כאשר נטפליקס יפיצו את הסרט ב־14 בספטמבר 2018, על אף שהתאריך הבכורה המקורי היה ה-15 ביוני 2018
מאסה (איטליה)
אתרים חשובים
האתרים החשובים בעיר הם: מצודה מהמאה ה-15 השוכנת על גבעה והמשקיפה על העיר, ארמון מתקופת הרנסאנס, קתדרלה, שתי כיכרות חשובות ומעגן.
יעקב סמירנוף
חייו באוקראינה וההגירה לארצות הברית
סמירנוף נולד בשם יעקב נאומוביץ' פוחיס (ברוסית: Яков Наумович Похис) באודסה שבברית המועצות (כיום באוקראינה) במשפחה יהודית. במשפחה לא היו סממנים יהודיים, ורק בגיל 15 הבין שהוא יהודי.
בתחילה עבד כפקיד קבלה ומוזג בבית מלון בהרי קטסקיל, שם התגורר במעונות העובדים.
חיים אישיים
סמירנוף מצייר בשעות הפנאי בסגנון פוינטיליסטי. בציורים רבים שלו מופיע פסל החירות.
מסעות גוליבר (סרט, 2010)
תגובות לסרט
מרבית ביקורות הקולנוע על הסרט היו שליליות יחסית. ג'ק בלאק קיבל מועמדות ל"פרס פטל הזהב" לשחקן הגרוע ביותר של השנה. מצד שני, הוא קיבל מועמדות ל"פרסי בחירת ילדי ניקלודיאון" בקטגוריית השחקן הטוב ביותר של השנה.
יהושע גל
קריירה
לגל שתי הופעות במדי נבחרת ישראל. הופעתו הראשונה הייתה ב-11 בנובמבר 1971 במשחק ידידות נגד נבחרת אוסטרליה, וב-1976 הופיע במשחק אחד במסגרת אולימפיאדת מונטריאול נגד נבחרת גוואטמלה.
יחסי זמביה–טורקיה
יחסים דיפלומטיים
מכיוון ש-95% מכלל היבוא והיצוא של זמביה השתמשו ברכבות של רודזיה, כאשר הוטל האמברגו הבריטי נגד מוצרי נפט רודזיים הדבר גרם לקריסת כלכלת זמביה. בשנת 1966, טורקיה, יחד עם קנדה, בריטניה הגדולה וארצות הברית הגיבו למחסור בזמביה במוצרי נפט באמצעות הובלת אספקת דלק עד שהושלם צינור נפט בין טנזניה לזמביה באוגוסט 1968.
תישארי את
רקע והרכב
השיר נכתב בשיתוף עם המוזיקאי והמפיק פטריק סבג, שעבד בעבר עם דיין באלבום הבכורה שלה, לאסוף.
יובל מלחי
קורות חייו
ב-2012 החל מלחי לפרסם כתבות העוסקות בהיסטוריה. הכתבות התפרסמו, בין השאר, במגזין סגולה, במגזין עיניים ואצל העמותה למורשת מלחמת העולם הראשונה בא"י.
מעיין תרפ"ו
רקע
חקלאות בעל, שהייתה מקור הקיום העיקרי בגליל התחתון המזרחי לא הבטיחה הכנסות גבוהות באזור, שהיה מועד לשנות בצורת ממושכות. פגיעה קשה התחוללה בשנים 25–1924 והמחישה את הקושי לקיים משק חקלאי רווחי בתנאי בעל. הבצורת הניעה את התושבים לחפש בדחיפות מקור מים.
השימוש במעיין
המעיין היה מקור המים הראשון של המושבה בית גן ומימיו שימשו להשקיה ולשתייה. השימוש במי המעיין ובמקורות מים מקומיים אחרים, נמשך עד אמצע שנות השישים של המאה ה-20, עד הגעתם של "מי המוביל הארצי" לרמות הגליל התחתון המזרחי.
בית העלמין דונסקויה החדש
בית העלמין דונסקויה החדש נמצא סמוך למנזר דונסקוי.
ולדימיר פיניוב
ולדימיר פיניוב (1957 – אפריל 2001) היה רוסי–ישראלי שהואשם בהיותו רוצח סדרתי והתאבד בטרם החל משפטו. הוא הואשם ברציחתם של שלושה אנשים והודה ברציחתם של אדם או שניים נוספים.
הרציחות
פיניוב, שגר בצריף יחד עם בת זוגו סבטלנה, התווכח רבות עם חסרי בית אחרים וטען כי הם מנסים לפגוע בו וברכושו.
אסטריקס בבלגיה
עלילה
השמועה על קרב בין גאלים לבלגים מגיעה לרומא, אף שהעובדות הוגזמו ומדברים על המוני חיילים, צבאות של כלבים פראיים ויחידות חשאיות. יוליוס קיסר מחליט להגיע לבלגיה בעצמו כדי להשיב את הסדר, בלי לדעת שכל העניין הוא לגרום לו להחליט אחת ולתמיד איזה צד הכי אמיץ.
ביקורות
אוגי דה בליק ג'וניור מאתר Pipeline Comics כתב על הספר כי "'אסטריקס בבלגיה' היה ספר האסטריקס הראשון שקראתי בחיי, ולמדתי יותר על התרבות הבלגית מהספר הזה מאשר כמעט בכל מקום אחר". באתר Carmenta Online Latin Blog קיבל הספר 5 מתוך 5 כוכבים, ונכתב עליו כי "אני אוהב את אסטריקס, ו"אסטריקס בבלגיה" הוא אחד הספרים האהובים עלי בסדרה. ההתייחסויות לתרבות הקלאסית ולהיסטוריה המודרנית פשוט נהדרת. כל קלאסיציסט ישמח לקרוא את יצירת המופת הזו של גוסיני ואודרזו".
חסידות קמינקא
חסידות קמינקא הייתה חסידות מזרח גליציאנית. מייסד החסידות היה רבי שלום רוזנפלד.
מאשציסק
אחריו כיהן בנו רבי אברהם מרדכי ואחריו כיהן בנו רבי אריה לייבוש חתן קרובו רבי אלעזר מאושפיצין.
ז'אנה פרננדס
קריירה
פרננדס זומנה לסגל נבחרת ספרד בכדורגל נשים עד גיל 17. ב-2018 השתתפה באליפות אירופה ובאליפות העולם לנשים עד גיל 17 וזכתה בשתיהן.
ראש האופוזיציה (ישראל)
היסטוריה
האופוזיציה, שמורכבת בדרך כלל ממספר מפלגות שהדבר היחיד המשותף ביניהן הוא שאינן חברות בקואליציה, אינה בהכרח מאוחדת סביב ראש האופוזיציה, וראש האופוזיציה אינו נדרש לייצג את האינטרסים של כל אחת מהמפלגות. הדבר הגיע לידי ביטוי, למשל, כאשר שינוי "הופרשה" מהקואליציה של ממשלת אריאל שרון, ומפלגת העבודה נכנסה במקומה. כתוצאה מכך התמנה יוסף לפיד ב-10 בינואר 2005 לראש האופוזיציה, על אף שהסיעות החרדיות (יהדות התורה וש"ס) לא הכירו במרותו, וטענו כי אינו מייצג אותן.
תיקון מספר 8 לחוק הכנסת
בעקבות התיקון לחוק, התפקיד – שהיה עד אז תפקיד של כבוד בלבד – קיבל תוקף חוקי, שמעניק לבעליו הן זכויות מיוחדות והן שכר מוגדל.
תנאים נלווים
ראש האופוזיציה מאובטח בידי היחידה הממלכתית לאבטחת אישים ומשלחות של שירות הביטחון הכללי כחלק מהיותו אחד משבעת סמלי השלטון במדינת ישראל.
כריסטינה דה בורבון אי גרסיה
האינפנטה, כריסטינה דה בורבון אי גרסיה, שם מלא: כריסטינה פדריקה ויקטוריה אנטוניה דה לה סנטיסימה טרינידד דה בורבון אי גרסיה - Cristina Federica Victoria Antonia de la Santísima Trinidad de Borbón y Grecia; לשעבר כריסטינה, דוכסית פלמה דה מיורקה (בספרדית: Cristina, I duquesa de Palma de Mallorca, נולדה ב-13 ביוני 1965) היא בתם הצעירה של חואן קרלוס הראשון, מלך ספרד לשעבר ושל סופיה, מלכת ספרד. אחותה הגדולה היא אלנה, דוכסית לוגו ואחיה הצעיר הוא פליפה השישי, מלך ספרד. כריסטינה היא השישית בסדר הירושה לכתר הספרדי לאחר בנותיו של אחיה, אחותה וילדיה של אחותה.
ניתוח פונדמנטלי
שני המודלים האנליטיים
המשקיעים יכולים להשתמש באחת או ביותר מהמתודולוגיות הנ"ל כדי לבחור נייר ערך אשר מתאים להם. לדוגמה, משקיעים פונדמנטליסטיים רבים משתמשים בכלים מהניתוח הטכני לצורך קביעת נקודות הכניסה והיציאה (הרכישה והמכירה). באופן דומה, משקיעים טכניים רבים משתמשים בכלים מהניתוח הפונדמנטלי כדי להגביל את רשימת החברות שברצונם לבחון לחברות "טובות" בלבד.
המשקיע יבחר באיזה מודל/שיטה להשתמש לפי אמונתו בתאוריות השונות המנסות להסביר "איך שוק המניות עובד". להסברים אודות תאוריות אלה, נא ראו את הדיונים על תאוריית השוק היעיל, הליכה מקרית, מודל לתמחור נכסי הון CAPM, מודל פד, הערכה על בסיס השוק, וכלכלה התנהגותית.
אוטומציה
הניתוח הפונדמנטלי הוא תהליך אשר - יחסית לצורות ניתוח אחרות - דורש זמן רב. יתר על כן, כיום נהיה יותר ויותר קשה לעקוב אחרי השוק בזמן, וזאת בעקבות סגנון המסחר המהיר של המאה ה -21, שבו השווקים נשלטים על ידי חברות "מסחר בתדירות גבוהה" (HFT - high frequency trading) וסוחרים יומיים. מאז שהמחשבים הפכו למוצר ביתי, פותחו תוכנות שנועדו להפוך את חיי המשקיעים לקלים יותר באופן משמעותי. אחת הדרכים לחסוך בזמן הניתוח, היא להירשם (בחינם או בתשלום) לשירותי תוכנות סריקה ממוחשבת. תוכנות אלה מאפשרות למשקיע לאתר מניות התואמות את המאפיינים הכמותיים שהוא מחפש. כמו כן התוכנות מתוכנתות לתת באופן אוטומטי את התוצאות הנדרשות לחישובים, וכך לצמצם את הזמן המושקע בסינון נתונים.
יחזקאל דאום
הרב יחזקאל דאום (י' בכסלו ה'תש"ב, 1 בדצמבר 1941 – ז' בתמוז ה'תשנ"ג, 26 ביוני 1993) כיהן כרבו של המושב רמת מגשימים, וכר"מ בישיבת הגולן. לצד פעילותו בגולן שימש כרב הראשון של תנובה, וכן מונה בזמנו ליו"ר ועדת השמיטה של הרבנות הראשית. בתפקידיו יצר סטנדרטים חדשים בנושא הכשרות ושיפר את רמת הכשרות בארץ בתחומים שונים.
החבר (רטוריקה)
הסבר
בלוגיקה אנו מסיקים מסקנה מתוך מספר הקדמות. לדוגמה:
בניגוד להיסק, בהחבר לא מציעים את כל ההקדמות, אלא רק את אלו שרלוונטיות לבניית הטיעון, ועל ההנחות הידועות והמקובלות מדלגים, כיוון שממילא הן ידועות למאזין. לדוגמה:
ראו גם
לוגיקה
ספיידרמן המופלא
עלילה
הסרט מציג את סיפורו של פיטר פארקר, נער לא אהוב על בני גילו, כמי שרוכש את כוחות העכביש שלו בתקופת התיכון. הוא מצטיין בתחום המדעים. פיטר, יתום מאב ואם, גר אצל דודו בן ודודתו מיי. יום אחד מגלה פארקר כי אביו היה מדען מבריק בתאגיד בשם "אוסקורפ". פיטר מנסה לתור אחר חברו של אביו ועד מהרה פוגש את ד"ר קורט קונורס, מדען קטוע יד ושותפו של אביו, במהלך סיור באוסקורפ. באותו סיור, פיטר ננשך על ידי עכביש מהונדס גנטית ורוכש כוחות על-טבעיים.
דייוויד וכסלר
קורות חייו
למד בסיטי קולג' של ניו יורק (City College), ואחר כך באוניברסיטת קולומביה. בשנת 1917 קיבל תואר שני בפסיכולוגיה, עם תזה בתחום הפסיכופתולוגיה הניסויית, בהדרכתו של רוברט וודוורת (Woodworth). כעבור 8 שנים, בשנת 1925, סיים תחת הדרכתו של וודורת את עבודת הדוקטור שלו, שדנה במדידת תגובות רגשיות (The Measurement of Emotional Reactions) בעזרת התגובה הגלוונית בעור.
אחרי פרישתו בשנת 1967 ממשרותיו באוניברסיטת ניו יורק ובבית החולים "בלוויו" כיהן וכסלר כפרופסור אורח לפסיכולוגיה קלינית באוניברסיטה העברית בירושלים.
עבודתו
מבחני וכסלר מודדים לא רק כישורים "שכליים" או מנטליים, אלא גם כישורים ביצועיים. וכסלר החליף את חישוב הגיל השכלי נוסח בינה, עם "מנת סטייה" (deviation quotient), שמסייעת בהערכת כישורי הפרט לעומת בני קבוצת השווים. מנת הסטייה מתקנת את השינויים הקשורים לגיל ועוזרת בגילוי ההפרעות האמיתיות.
הר עמשא (יישוב)
גאוגרפיה
היישוב ממוקם בקצהו המזרחי של רכס יתיר, בגובה של כ-850 מטר מעל פני הים, בקצהו של יער האורנים הגדול בארץ, בסמיכות לשמורת הטבע הר עמשא. מצפון משקיפים על היישוב הרי חברון; ממזרח מדבר יהודה, ומדרום ומערב בקעות ערד ובאר שבע. באזור שפע מסלולי הליכה ביער ובשמורת הר עמשא. המפגש האקלימי הייחודי בין מדבר והר מאפשר שילוב נדיר של צמחייה ובעלי חיים. באזור עדויות ארכאולוגיות רבות המעידות על קיומה של התיישבות אנושית מתקופות שונות.
רות פוקס
לאחר הקריירה הספורטיבית
בשנת 1981 קיבלה פוקס תואר דוקטור בחינוך גופני בלייפציג. לאחר שפרשה מספורט תחרותי, בשנים 1984 - 1990 היא שימשה בתפקיד סגן נשיא התאחדות האתלטיקה של מזרח גרמניה ועבדה כעוזרת מחקר באוניברסיטת פרידריך שילר בעיר יינה. לאחר איחוד גרמניה, הייתה חברת פרלמנט בבונדסטאג במפלגת השמאל, מפלגת הסוציאליזם הדמוקרטי (PDS) בשנים 1990 ובין השנים 1992 ו-2002. בשנים 2004 עד 2009 היא הייתה חברת פרלמנט של תורינגיה.
פליצ'ה בוראל
ביוגרפיה
בסך הכל בוראל כבש 138 שערים בליגה האיטלקית ועדיין נחשב כיום לשחקן הצעיר ביותר שזוכה בתואר מלך השערים, כשעשה זאת בגיל 19 בלבד.
יצחק ברלוביץ (בר-לביא)
ביוגרפיה
יצחק החל את לימודיו המוקדמים בתלמוד תורה מסורתי ולאחר מכן למד בבית הספר היסודי "בית ספר הברון" שהוקם בסיועו של הברון רוטשילד.
לימים נישא יצחק ברלוביץ לברכה גרשמן, האישה הראשונה שהשתלבה בעבודות הפרדס, אשר נפטרה בצעירותה. ברלוביץ נשא בשנית את איטה אסתר לבית פוצ'טר. בתם של יצחק ואיטה אסתר, היא פרופ' יפה ברלוביץ-בלוך, שמרבה לעסוק במחקריה גם במורשת אביה: בתקופת העלייה הראשונה, ובתרבות המושבות.